Diari Oficial de la Generalitat Valenciana


Sumari del DOGV 9311, del 01-04-2022 (2022/2791)

Informació pública de la revisió de l'autorització ambiental integrada de les instal·lacions d'una planta integral de tractament de residus urbans i abocador situada en el terme municipal del Campello.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2791


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la revisió de l'autorització ambiental integrada de les instal·lacions d'una planta integral de tractament de residus urbans i abocador situada en el terme municipal del Campello. [2022/2791]  
D'acord amb l'article 45 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, en un termini de quatre anys a partir de la publicació d'aquestes conclusions, les condicions de l'autorització hauran d'estar revisades i, si escau, adaptades, i serà revisada d'ofici l'autorització ambiental integrada en els supòsits que estableix la normativa bàsica en matèria de prevenció i control integrats de la instal·lació.  
  
De conformitat amb el que estableix l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 128/20 IPPC, relatiu a FCC Medio Ambiente, SA, amb domicili a l'efecte de notificacions a l'avinguda de Ramón y Cajal, 10, entresol, del terme municipal d'Alacant, que té com a objecte la revisió segons estableix el RD 646/2020, de 7 de juliol, adaptació a les millors tècniques disponibles (MTD) per al tractament de residus i la modificació substancial de l'autorització ambiental integrada núm. 023/AAI/CV per a la planta integral de tractament de residus urbans «Les Marines» el Campello-Alacant.  
- Peticionari: FCC Medio Ambiente, SA.  
- Emplaçament: partida de les Canyades, carretera N-332, km 126, del terme municipal del Campello (Alacant) CP 03180.  
- Documentació:  
1. Revisió de l'autorització ambiental integrada de la planta integral de tractament de residus urbans i abocador, tal com estableix el Reial decret 646/2020, de 7 de juliol, pel qual es regula l'eliminació de residus mitjançant depòsit en abocador.  
2. Revisió de l'autorització ambiental integrada de la planta integral de tractament de residus urbans i abocador, d'acord amb els documents de conclusions de les millors tècniques disponibles per al tractament de residus, de conformitat amb la Directiva 2010/75/UE del Parlament Europeu i del Consell (publicada en el DOUE de 17.08.2018).  
3. Projecte modificació substancial per a l'ampliació del centre integral de residus «Les Marines» (el Campello-Alacant), per al compliment dels objectius de recuperació i de gestió establits en el PIRCV13, PEMAR i RD 110/2015, de gestió de RAEE, així com el compliment de la modificació d'ofici de l'AAI de 08.09.6989 ZGU: 052/14IPPC/PCR, consistent en una nova bassa de pluvials brutes i plataforma de voluminosos, en l'emplaçament partida de Les Canyades, carretera N-332, km 126, del terme municipal del Campello (Alacant) CP 03605.  
  
Cosa que es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i particulars interessats puguen presentar-hi les al·legacions que estimen convenients.  
Durant aquest termini, es podrà examinar la documentació relativa a l'expedient en l'enllaç següent:  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en què podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica, l'informe relatiu a les al·legacions presentades.  
  
València, 25 de març de 2022.- El director general de Qualitat i Educació Ambiental: Joan Piquer Huerga.